BISMILLAHIR ROHMANIR ROHIYM

Xudovandi taoloni pok zotig’a loyiq va sazovor sifat qilmoq ilm va balog’at kamoli birla mushkul va mahol va oliy darajot habibi natini xirad va donish va fasohat bila <<kamo yanbag’i >> tilg’a kelturmakka uqalog’a ne majol . Bu hechmand Muhayyir maksurul – lison qalami birla nechuk tahrir aylagay . Avlo uldurki , o’zini hamd va nat demakda barchadin ojizroq ko’rub , hamd va nat demoq o’rnida ul Mabudi barhaqning muborak nomi – zikrining va ul Sayyidul-anbiyo,afzalur-rusulning hujasta durudini g’animat bilib , devon debochasig’a tug’ro va fotiha qilg’ay :

Aylardi tilim hamd demaklikni havas,

Dil dedi: <<Bo’lur tarki adab, qilg’il bas,

Xushtur senga , Haq zikriga mashg’ul o’lmoq,

Bir maykada kunjida qilib hibsi nafas>>.

Aql bu ishda hayron va xirad bu bepoyon baydoda sargardon. Bas, “Lo Budda” durki, har Kishi o’z fahmig’a Loyiq va oz Donishig’a Movofiq arz aylab, va ko’nglig’a kelgan hayollarin tariqat ahli Mashrabida nazm rishtasig’a chekib, so’z ma’nosini bilib, foydaliq so’zmu yoki mutakallimg’a zarar keltirurmu , va eshitguvchig’a malolat etkurmu, fahm qilib, tibyon mariziga kelturgay. Kaminaning agarchi qobiliyati yo’q erdi , lekib bazi vaqtlarda tangdil bo’lub , bir bayt yoki bir g’azalni tarkib aylab, matlani matlaig’a etkurub yozib qo’yar erdim , va devon tuzmoq hayoli aslan va qatan xotiramg’a kelmas edi va yozilg’on g’azallarimdan biror g’azalni izhor qilmas erdimki, albatta bu degan g’azallar sher fanidan oriydur, Fozil varasolar ko’rsalar ne degaylar , Chunki g'azallarim tumori uryon mazmunlar ilgidin baxsh topgan erdi.

Ammo baland ovoza husni adodin behabar shoirlarni yozgan g’azallarida<< sadiyi vaqtman>> degan

Muhammad Puroniyda:

Bandaye aybi bandayi digar

Chun pushad zi xalq dar dunyo,

Pushad az lutf Ezidi Sattor

Aybi on bandaro ba ruzi jazo

Muhayyirda:

Bir kishi yona bir kishi aybin

Xalqdin yopsa ushbu dunyoda,

Lutf ila yopkay Ezidi Sattor,

Ani aybini tongla uqboda.

So’zlaringa ko’zum tushub, << lisonul g’ayb>> Xoja Hofiz SHeroziy va Anvariyni talomiyzalari kabi yod qilg’on nusxalarni ko’rub nochorlikdin ushal ko’zdin yiroq solg’on g’azallarim va parokanda baytlarimni jam qilib va devon suratida yasab va o’zumni shoirlar qtorida sanab, bu muhaqqar debochani ojiz bayonliq birla izhor qildim va tabim zodasini farzandim kabi o’zumg’a halaf bilib, aroda ba’zi nomavzun va behusn ado bo’lsa ham, farzand yomoni ham farzand uchun ko’zdun solmay,yaxshilar qatorida joy berdim. Ushbu so’z donolarg’a maxfiy emas va ahli basiyatg’a malumdurki,sayyodlar bir qo’shni don quyub ilunturg’uncha qancha intizorliq tortib,zahmat chekarlar. Nozik so’z va nuqtalarni ham joyiga kelturib, g’arib hayol qushuni nazm rishtasi tuzog’I birla ilinturmoqqa andin ziyoda intizorliq va befutur fikr va bexutur xotir kerakdur. Va sher havas qilg’onlarga lozimdurki,agar ustozdin o’rganmakdin or qilsalar yoki ustoz vujudi navjud bo’lmasa , avvlo mutaqaddimiyn shuaro devonlarini topib , imkon boricha o’qub,mazmunlarin bilib va qaysi sa’natda tarkib qilg’onlarig’a voquf o’lub, lug’z degan san’at va raddul-ajiz va ihom va tarsi va sahli mumtani va zuqofiyatayn va bularg’a monan san’atlardin ogon va boxabar bo’lib , g’azallarinda dunyoni bevafolig’idin va maviza izhor qilg’aylar va ushbu bayt tarkibidin muddaolari maoni adosi bo’lg’ay.

Menki, o’tgan Hofiz alyhir rohma misoli tabaqai uvlo va soniydag’I shoirlar xodimlarig’a xodim bo’lub tatabbu qilg’udek holim yo’qdur.Va zohiran bazi g’azallarimda Mavlono Lutfulloh Va Amir Alisher Navoiy alayhir rohma g’azallarig’a tatabbu orzu qilib tamanno aylab erdim.

Mavlono Lutfullohni nozikro’lig’lari izhor bo’lg’on g’azallarig’a tatabbu qilg’on g’azalimdin bir bayt bukim:

Bir noma menga kelmadi ul qoshi qalamdin

Qaddim bukilib nol kabi buldi bu g’amdin.

Nazar qilmoq kerakkim, avval bir noma yozib, andin keyin noma qalamdin paydo buladurgon uchun qofiyaga qalamni kelturdum. Ikkinchi misrakim, hasrat kalimasidin payo bulg’ondur qalam vujudidin chiqarib, qomatimni qalam ichidag’i nolg’a tashbeh ayladim.

Ba'zi gazallarimda bir nav she'r san'atidin andaq topilg’ay. Munchalik birla insof shulkim, shuaro nazmlarig’a qarag’onda hunardin oriydur. Nozik tabiat va pok tiynat va sohib fatiynatlar bilurlarki, ushbu davronda she'r da'vosin qilg’onlardin ba'zilari o’z raylaricha xotirlarig’a kelgan har mavzun va nomavzun baytlarni she'r suvratida ko’rsaturlar. Ushal yozgan suzlari tariyqat ahli mashrabig’a muvofiq kelurmu yoki kelmasmu, ishlari yo’qtur. Balki faxr qilib o’zlarig’a "tojush-shuaro" deb yozib, mardumg’a e’lon qilurlar. Va hayollarig’a har ne so’z kelsa o’zlarig’a maqbul va dilpisand ko’runub, bir g’azal va ikki g’azalda iqtidorlari qanchaligini ulusg’a bildirib, she’r fanida moxir emasliklarin oshkor qilurlar. kuyub, bozor arosida dakokiyni aivonchalariga "tozhush shuaro" deb yozib, mardumga elon qilurlar. Va hayollariga har ne suz kelsa Uzlariga makbul va dilpisand kurunib, bir g'azal va ikki g’azalda iqtidorlari kanchaligini ulusg’a aytdi, sher fanida mohir emasliklarini oshkor qilurlar.

Bilmaslarki, she’rga ilm kerak. Va ham olamdin boxabar bo’lmoq, tasavvuf va tavorix va hukamo qavli va nujumdin va shuaro nazmlari mazmunidin mutalli va ogoh bulmoq shartdur. Chunki har fanda iste’dod sharti a'zamdur. Va ilm beta'lim xosil bulmagay. Ushbu hunardin oriy tuzgan baytlarig’a faxr qilib, o'zlarini "Sadiyi vaqtman >>" <<zamona Anvariysiman >> deb, Firdavsiyg’a Ta’na va Hofiz alayhir-rohmani shogird deb yod qilmoqlari alar bobida beodonlik, qaysi fel bila kamolg’a yetsa zuhurga keltirmoqlaridur. Agar basiyratlari bo’lsa erdi , o’z

Ajzlarig’a qoyil bo’lub, lofni infiol sababi bulg’onini bilg’ay erdilar. Bu degon so’zlarini o'zlariga xizlon boisi fahm qilg’oy erdilar. Firdavsiy va Sadiy va Anvariy va Hofiz alayhimurrohma vor-rizvon kimdurlar va qaydoq aziz va buzruk avliyo zumrasidin ekanlarini tazkiralardin ko’rub, sha’nlarig’a yamon aqida qilmag’ay erdilar. Ushbu muqallidlar nisbatlari ushal azizlar qoshlarida Oy va Oftobg’a Suho o’zini teng tutgandek yoki shaparak arsh oshyoni qudsiy toyirlarig’a tez parvozliq da’vosin qilg’ondekdur.

Yaxshiroq ulki , emdi she'r yozadurg’on qalamni sindurgayman va kozib muddaolardin ko’nglimni tindurgayman. Andoqki, Hofiz alayhir rohma debdur:

Hofiz, shu hatm kunki hunari hud shavad,

Bo muddai nizoi muhoband chi hojat ast.

(Hofiz, andi sen ishingni tugat, toki hunaring ayon bo’lsin, muddaiy bilan nizog’a nima hojat)

Raso nazarlardin iltimos bukim, agar kaminani devonida ba’zi g’azallarda nuqson zohir bo’lsa, ma'zur tutgaylar. Chunki ba’zisi yoshlig’ zamonida va bazisi yigitlik davronida va bir nechasi qarilig’ avonida yozilg’ondur. Agar g’azallarim ichra bir bayt yo bir misra boshqa shoirlar she’rlaridin yozilg’on bo’lsa, ani tavorud bilg’aylarki, she’rda tavorud bo’lur, qasddan kelturulmas. Agar qasddan kelturulsa tazmin bilan izhor aylab, ma'lum qilurlar, yani falon shoir mundoq debdur deb. G’araz va muddao-yodnoma va duo umididir.

Agar itmomig’a tarix uchun tolib bulsalar, ushbu ruboiy javob bulg’ay:

Bu nomaki berdim anga qog’az uza joy,

Tarixi uchun bulub xirad rahnamoiy

Dedi: <<G’azal, tahallusing, kilk uchi ham

Itmom jamolig’a bo’lur chehra kushoiy>>.

Qirq hadis

Anbiyo sarvarining sahih rivoyat birla vorid bo’lg’on hadislaridin qirq hadisni bir hadisi qudsiy birla “Ballig’u ammiy va lav ayatan” (“Men haqimda biror belgi bo’lsa ham yetkazinglar”) hadisiga muvofiq forsiy tarjima yuzidin Muhayyir turkiy ruboiyada ado qildi. Umid budurki, ushbu hadislarni yod qilg’on ulamo zumrasidin bo’lg’ay .

1. Payg’ambar alayhissalom aytdilar:” Kim (odamlarni) yaxshilikka chaqirsa ,unga (usha yaxshilikni) qilguvchining ajri beriladi.

Kimki hayr aylasa jazo topqay,

Ey husho , ulkiy bo’ldi omili xayr.

Yana xayr ishga ulki bo’ldi da’lil,

Muzdidur misli muzdi foili xayr .

2.Payg’ambar alayhissalom aytadilar : “kim birodarining hojatida bo’lsa (og’irini yengil qilsa ) , Alloh taolo uning hojatida bo’ladi(og’irini yengil qiladi)”.

Kimki avval hojati birodarini

Sa’y birla bajo yetkurgay.

Ul Xudo unda korbozi jahon

Ishini lutf birla bitkurgay.

3.Payg’ambar alayhissalom aytadilar : “ Alloh taolo kimga yaxshilikni ravo ko’rsa , uni din ilmining bilimdoni qilib qo’yadi”.

Bo’lg’il ey banda ilmg’a tolib,

Ki muningdek demish Rasuli amin:

“Kimg’a Haq xayrni ravo ko’rsa

Aylagay olimi ulumiddiyn”.

4.Payg’ambar alayhissalom aytadilar : “ Kim meni tushida ko’rsa , haqiqatdan u meni o’zimni ko’ribdi, chunki shayton mening suvratimga kira olmaydi”.

Ikki nisf o’ldi mo’min iymoni

Birisi shukurdur , birisi sabr.

Kimki sober emasduru shokir

Bo’lmagay anda din , ul erur kibr.

5. Payg’ambar alayhissalom aytadilar : “Sizlardan birortangiz esnasa , qo’li bilan og’zini yopsin , chunki shayton og’izdan ichkari kiradi “.

Kelsa har mo’ming’a xumyoza ,

Yaxshidur yopsa ilki birla daxon.

Tutmasa og’ziga agar ilkin

Og’zidan ichkari kirar shayton.

6. Payg’ambar alayhissalom aytadilar : “ Agar a’zon tovushini eshitsangiz ishlaringizni qo’yib , muazzin aytayotgan narsani ayting”.

Kelsa sizga a’zon ovozi har vaqt,

Tark etib so’zni , din g’amin yengiz

Anga ul damda mustame bo’libon

Har ne desa muazzin , oni dengiz .

7. Payg’ambar alayhissalom aytadilar :” suvrat rasmlar bor uyga farishtalar kirmaydi.”

Begumon bilki , bo’lsa har uyda

Suvratu naqshu har nechuk hayvon

Dedilar Mustafoki – ul uyga

Kirmagaylar maloika G’ufron.

8.Payg’ambar alayhissalom aytadilar :” G’iybatchi jannatga kirmaydi”.

Qilmangiz hech bir suhanchinlik

Ki rivoyatdur ul shahi dindin

Tongla jannatga kirmagay hargiz

Har kishi begumon suhanchindin.

9. Payg’ambar alayhissalom aytadilar:” Alloh taolo hamma ishda muloyimlikni yoqtiradi”.

Barcha ishda ulusqa bo’lg’il narm

Ki , dedi bo’yla Sayyidi Abror

Ki, hamma ishda narmho’ylikni

Tutadur do’st Hazrati G’affor.

10.Payg’ambar alayhissalom Alloh taolodan hikoya qilib aytadilar :”Ey Ahmad (ya’ni Muhammad alayhissalom), mening huzurimda do’stlarim uchun bir sharob bor. Qachonki( do’stlarim) uni ichsalar mast bo’ladilar, agar mast bo’lsalar hursand bo’ladilar , agar hursand bo’lsalar talab qiladilar, agar talab qilsalar topadilar ,agar topsalar tavba qiladilar, agar tavba qilsalar xalos bo’ladilar, agar xalos bo’lsalar yetadilar,agar yetsalar birlashadilar ,agar birlashsalar ular bilan mening oramda hech qanday farq qolmaydi”.

Do’stlarg’a Nabi inoyat etib,

Tengridin bo’yla bir hikoyat yetib ,

Qildi la’li bo’lib guhar afshon

Bir kun ushbu hadisi qudsiy bayon

Kim Xudovandi jumla olam

Dedi : “Ey Sayyidi bani Odam,

Mening ollimda bor ajib boda

Do’stlarim uchun bo’lg’on omoda.

Ichsalar har qachon bo’lurlar mast

Tarab onlarg’a bergusidur dast,

Istagaylar meni tarab qilg’och

Meni topgay alar talab qilg’och

Har qachon topsalar meni mavjud

Bo’lsa hosil alarg’a bu maqsud

Tavba aylab menga bo’lurlar xos

Qilg’um ag’yordin alarni xalos

Qolsalar ul jamoai Abror

Dargahimda bu nav’ beag’yor

Bo’lg’usidur alar menga payvand

Qurb bog’ida xurramu xursand

Har qachon yetsalar visolimg’a

Boqsalar nuri “lo yazolimg’a”.